৪০০ কেজি RDX, ৩৪ মানববোমায় উড়ে যাবে মুম্বই! জারি হাই অ্যালার্ট

ওয়েবডেস্ক- আজ অনন্ত চতুর্দশী মুম্বইতেই (Mumbai)। বাণিজ্য নগরীতে মহা ধুমধাম করে পালিত হয় এই দিনটি। এই উৎসবের আবহেই আতঙ্ক ছড়াল মুম্বইতে। বাণিজ্যনগরী উড়িয়ে দেওয়ার হুমকি (Threat Call) । অভিযুক্তে গ্রেফতার করেচে পুলিশ। উত্তরপ্রদেশের (Up) নয়ডায় (Noida) বসে সেই এই হুমকি দেয় বলে দাবি পুলিশের। ধৃতের নাম অশ্বিন কুমার সুপ্রা। বয়স ৫০। পুলিশ জানায়, ৪০০ কেজি আরডিএক্স, ও ৩৪ মানববোমায় মুম্বই উড়িয়ে দেওয়ার হুমকি। ‘লস্কর-ই-জেহাদি’ (Lashkar-e-Jehadi) নামক সংগঠনের নামে মিলেছিল হুমকি। বাজেয়াপ্ত করা হয়েছে হুমকির জন্য ব্যবহৃত ফোন এবং সিম কার্ড।

মুম্বই পুলিশ সূত্রের দাবি, উত্তরপ্রদেশের নয়ডায় বসে মুম্বই পুলিশকে ওই হুমকি দেয় অশ্বিন কুমার সুপ্রা নামের ওই ব্যক্তি। নয়ডা থেকে কেনা একটি মোবাইল ফোন ও সিমকার্ড ব্যবহার করে মুম্বই পুলিশের কাছে হুমকি বার্তা দেয় সে। তদন্ত নেমে পুলিশ শনিবার ভোরে অশ্বিন সুপ্রা নামের বিহারি ওই ব্যক্তিকে গ্রেফতার করে। তাঁকে মুম্বই নিয়ে গিয়ে আরও জিজ্ঞাসাবাদ করা হবে। ট্রাফিক পুলিশের হেল্পলাইনে হোয়াটসঅ্যাপ নম্বরে এই হুমকি ফোন আসে। এই তদন্তে মুম্বই পুলিশের সঙ্গে কাজ করছে মুম্বই পুলিশের সন্ত্রাস দমন শাখা। শুক্রবার সকালে মুম্বইয়ের ট্রাফিক পুলিশের হেল্পলাইনে বোমা রাখার হুমকি আসে। সেখানে জানানো হয়, গোটা মুম্বইজুড়ে অন্তত ৩৪টি গাড়ির মধ্যে ৩৪টি বোমা রাখা আছে। সব শুদ্ধ ৪০০ কেজি আরডিএক্স (RDX) রয়েছে ওই বোমায়। একসঙ্গে সব ফাটবে, এক কোটি মানুষের মৃত্যু হয়ে। হুমকি বার্তা ও ফোন আসার পরই গোটা শহরে হাই অ্যালার্ট জারি করা হয়। মহারাষ্ট্রজুড়ে নিরাপত্তা বাড়ানো হয়েছে।

আরও পড়ুন- অসুস্থ পঞ্জাবের মুখ্যমন্ত্রী, ভর্তি আইসিইউ-তে

আজ, শনিবার অনন্ত চতুর্দশী। মুম্বইয়ে ধুমধাম করে এই দিনটি পালিত হয়। দশ দিনের গণেশ উৎসব মুম্বইয়ের সবচেয়ে গুরুত্বপূর্ণ উৎসব। আজ বিসর্জনের অনুষ্ঠানে লক্ষ লক্ষ মানুষের ভিড় হয়। সেই সময় এই ধরনের হুমকি ফোনে আতঙ্ক ছড়িয়েছে।

দেখুন আরও খবর-

The post ৪০০ কেজি RDX, ৩৪ মানববোমায় উড়ে যাবে মুম্বই! জারি হাই অ্যালার্ট first appeared on KolkataTV.